
  CONSILIUL JUDEŢEAN       

HOTĂRÂRE

privind rectificarea bugetului propriu al Consiliului Judeţean 
Bistriţa-Năsăud şi al instituţiilor publice subordonate pe anul 2013
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;

Având în vedere:

- expunerea de motive nr. 13232/22.11.2013 a Preşedintelui Consiliului Judeţean Bistriţa-Năsăud;

- raportul nr. IIA/13237/22.11.2013 al Direcţiei economice din cadrul Consiliului Judeţean Bistriţa-Năsăud;
- adresa nr. 3044/2013 a Primăriei comunei Coşbuc;
- adresa nr. 4794/1/2013 a Primăriei comunei Josenii Bîrgăului;
-prevederile Ordonanţei de Urgenţă a Guvernului României nr. 99/30.10.2013  cu privire la rectificarea bugetului de stat pe anul 2013;

- prevederile art. 19, art. 36 şi art. 49, alin.(4), alin.(5) şi alin.(7) din Legea nr. 273/2006 privind finanţele publice locale; 

- prevederile Legii nr. 5/2013 privind bugetul de stat pe anul 2013;

- prevederile Hotărârii Consiliului Judeţean Bistriţa-Năsăud nr. 60/2013 privind aprobarea bugetului propriu al Consiliului Judeţean Bistriţa-Năsăud pe anul 2013 conform Legii bugetului de stat pe anul 2013 nr. 5/2013 şi a estimărilor pe anii 2014-2016;

- prevederile Hotărârii Consiliului Judeţean Bistriţa-Năsăud nr. 124/2013 privind modificarea Hotărârii Consiliului Judeţean Bistriţa-Năsăud nr. 60/2013 privind aprobarea bugetului propriu al Consiliului Judeţean Bistriţa-Năsăud pe anul 2013 conform Legii bugetului de stat pe anul nr. 5/2013 şi a estimărilor pe anii 2014-2016 şi a Hotărârii Consiliului Judeţean Bistriţa-Năsăud nr. 94/2013 privind aprobarea bugetului detaliat de venituri şi cheltuieli la Camera Agricolă Judeţeană Bistriţa-Năsăud pe anul 2013;
- prevederile Hotărârii Consiliului Judeţean Bistriţa-Năsăud nr. 126/2013 privind rectificarea bugetului propriu al Consiliului Judeţean Bistriţa-Năsăud şi al instituţiilor publice subordonate pe anul 2013;

- prevederile Hotărârii Consiliului Judeţean Bistriţa-Năsăud nr. 140/2013 privind rectificarea bugetului Spitalului Judeţean de Urgenţă Bistriţa; 

- contul execuţiei de casă la 31 octombrie 2013 al Trezoreriei Bistriţa, înregistrat la Consiliul Judeţean Bistriţa-Năsăud sub nr. IIA/12384/06.11.2013; 

- raportul nr. IC/13419/27.11.2013 al Comisiei de cultură;

- raportul nr. IC/13420/28.11.2013 al Comisiei de urbanism;

- raportul nr. IC/13423/28.11.2013 al Comisiei de administraţie;

- raportul nr. IC/13424/28.11.2013 al Comisiei economice.

În temeiul prevederilor art. 91 alin. (3) lit.a), art. 97 şi art. 115, alin. (1), lit.c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 

Art.1. Se aprobă bugetul rectificat al Consiliului Judeţean Bistriţa-Năsăud pe anul 2013, conform Anexei nr. 1, care face parte integrantă din prezenta hotărâre.
Art.2. Se modifică Anexa nr. 2 din Hotărârea Consiliului Judeţean Bistriţa-Năsăud nr. 126/2013 privind rectificarea bugetului propriu al Consiliului Judeţean Bistriţa-Năsăud şi al instituţiilor publice subordonate pe anul 2013 – Programul lucrărilor de întreţinere, reparaţii şi modernizări drumuri judeţene pe anul 2013, conform Anexei nr. 2, care face parte integrantă din prezenta hotărâre. 
Art.3. Din fondul de rezervă bugetară constituit în sumă de 200 mii lei se acordă ajutor către unităţile administrativ-teritoriale în situaţii de extremă dificultate, respectiv la Primăria Coşbuc suma de 46 mii lei, pentru plata proiectului de consolidare „Podul de lemn peste râul Sălăuţa” din localitatea Coşbuc şi la Primăria Josenii Bârgăului suma de 154 mii lei, pentru lucrări de punere în siguranţă a infrastructurii podului peste râul Bistriţa de pe DC 6B km 1+235 din localitatea Rusu Bîrgăului, comuna Josenii Bîrgăului. 
Art.4. Începând cu data intrării în vigoare a prezentei hotărâri,  ordonatorii terţiari de credite pot efectua virările de credite bugetare în cadrul aceluiaşi capitol bugetar şi al aceleiaşi secţiuni bugetare în baza prevederilor art. 49 alin.(5) şi alin.(7) din Legea nr. 273/2006 privind finanţele publice locale.
Art.5. Prezenta hotărâre a fost adoptată cu un număr de 22 voturi «pentru».
Art.6. Prezenta hotărâre  se va publica în Monitorul Oficial al judeţului Bistriţa-Năsăud.
Art.7. Cu ducerea la îndeplinire a prezentei hotărâri şi comunicarea cu instituţiile publice subordonate, se încredinţează Direcţia economică din cadrul Consiliului Judeţean Bistriţa-Năsăud. 
Art.8. Prezenta hotărâre se comunică de către Serviciul administraţie şi relaţii publice cu:
- Direcţia economică;
- Birou audit public intern şi control;

- Arhitectul şef;

- Primăria comunei Coşbuc;

- Primăria comunei Josenii Bârgăului;

- Administraţia Judeţeană a Finanţelor Publice Bistriţa-Năsăud;
- Instituţia Prefectului judeţul Bistriţa-Năsăud.

PREŞEDINTE,
EMIL RADU MOLDOVAN
                                                                    

Contrasemnează:

Din 28.11.2013   

